Source: http://docplayer.hu/1835499-Doi-10-15774-ppke-jak-2013-003-apunak-es-anyunak.html
Timestamp: 2018-04-23 02:12:58
Document Index: 26908892

Matched Legal Cases: ['BÍRÓSÁG ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ']

DOI /PPKE.JAK Apunak és Anyunak - PDF
DOI /PPKE.JAK Apunak és Anyunak
Download "DOI 10.15774/PPKE.JAK.2013.003. Apunak és Anyunak"
1 Apunak és Anyunak
2 dr. Békés Balázs KÖZVETLEN ADÓZÁS AZ EURÓPAI UNIÓBAN Lehetőségek és korlátok a tagállami jogalkotásban DOKTORI ÉRTEKEZÉS Témavezető: Dr. Halustyik Anna, tanszékvezető egyetemi docens A kézirat lezárva: február 3. Pázmány Péter Katolikus Egyetem Jog- és Államtudományi Kar Doktori Iskola Budapest, 2013
3 Köszönetnyilvánítás Ezen Doktori Értekezés egy hosszú folyamat eredménye, melynek megvoltak a maga sikerei és mélypontjai. Ezen harcban végig támogatott Dr. Halustyik Anna, tanszékvezető egyetemi tanár, aki nemcsak témavezetőként segített, hanem empatikus mentorként is ösztönzött. Opponenseim, Dr. Erdős Éva tanszékvezető egyetemi docens és Dr. Deák Dániel egyetemi tanár jószándékú kritikai észrevételei segítettek a téma minden aspektust felölelő feldolgozásában. Ezúton is szeretnék Mindannyiuknak köszönetet mondani.
4 TARTALOMJEGYZÉK 1. BEVEZETÉS 1 2. AZ EURÓPAI JOG TÖRTÉNELMI ÉS KULTURÁLIS ALAPJAI A MÚLTBAN ÉS A JELENBEN 6 3. AZ EURÓPAI ADÓJOG FOGALMA TÖRTÉNETI ÁTTEKINTÉS: EURÓPAI INTEGRÁCIÓ ÉS ADÓZÁS A Tinbergen-bizottság Az ABC-jelentés A Neumark-jelentés A Tempel-jelentés A Werner-bizottság A Fehér könyv A Ruding-jelentés A káros adóverseny elleni harc és a Magatartási Kódex A Bizottság 2001-es közleménye az adókorlátok nélküli belső piac megteremtéséről A Bizottság 2003-as közleménye a társasági adózási akadályoktól mentes belső piacról tól napjainkig AZ EURÓPAI UNIÓS ADÓJOG SZABÁLYOZÁSÁNAK RENDSZERE Az uniós jog rendszere Az uniós adójog szabályozásának rendszere A POZITÍV HARMONIZÁCIÓ JOGFORRÁSAI Az EUMSZ adókra vonatkozó szabályai Irányelvek a társasági adózás területén Az Anya- és Leányvállalati Irányelv A Fúziós Irányelv kedvezményezett átalakulás, részesedéscsere és eszközátruházás 51
5 6.2.3 A Kamat-jogdíj Irányelv Az irányelvek implementálása a magyar jogba Az elszámoló árakra vonatkozó uniós szabályozás Az Arbitrációs Egyezmény A transzferár-dokumentáció elkészítésére vonatkozó uniós szabályok Előzetes árképzési megállapodások A Megtakarítási Irányelv Uniós szabályozás a magánszemélyek adóztatásának területén NEGATÍV HARMONIZÁCIÓ: AZ EURÓPAI BÍRÓSÁG JOGFEJLESZTŐ MUNKÁJA AZ ALAPVETŐ SZABADSÁGOK ADÓZÁS TERÜLETÉRE TÖRTÉNŐ BEVONÁSA ÁLTAL A Bíróság működése Az adózás szempontjából releváns eljárástípusok Az előzetes döntéshozatali eljárás A tagállami kötelezettségszegés megállapítására irányuló kereset A négy alapszabadság érvényesülése az adózásban Az áruk szabad mozgása A személyek szabad mozgása A szolgáltatások szabadsága A tőkemozgások és fizetések szabadsága Magyarország adózást érintő ügyei az Európai Bíróság előtt MAGÁNSZEMÉLYEK ADÓZÁSÁNAK ELVEI AZ ESETJOG ALAPJÁN Az illetőség áthelyezése Határon átnyúló gazdasági tevékenység adóztatása munkavállalók és szabadfoglalkozásúak tekintetében Személyes körülmények figyelembevétele Az objektív körülmények figyelembe vétele A nyugdíjjal, illetőleg egyéb szociális ellátással kapcsolatos jövedelmek és költségek A másik tagállamban elhelyezkedő ingatlanvagyonból származó jövedelem 113
6 8.5 Egyéb határon átnyúló gazdasági tevékenység adózása TÁRSASÁGOK ADÓZÁSÁNAK ELVEI AZ ESETJOG ALAPJÁN A letelepedés formájának szabad megválasztása A befogadó országban Az illetőség országában Határokon átnyúló szolgáltatások adóztatása A tevékenység országában Az illetőség országában Társaságok tulajdonosainak az adóztatása A fizetett osztalék adóztatása A kapott osztalék adóztatása Konszolidáció és veszteség-elszámolás Tagállami vállalkozások más országban lévő telephelyeinek veszteségei Veszteségek csoporton belüli elszámolása A vállalatfelvásárlások és értékesítések adóztatása AZ EURÓPAI UNIÓ ADÓPOLITIKAI CÉLKITŰZÉSEI A magánszemélyek határon átnyúló mozgását könnyítő bizottsági elképzelések A veszteségelhatárolással kapcsolatos Bizottsági elképzelések A tőkekivonás adóztatásával kapcsolatos Bizottsági elképzelések A közös konszolidált társaságiadó-alapú adóztatás Az adóelkerülés és agresszív adótervezés elleni harc A TAGÁLLAMI JOGALKOTÁS LEHETŐSÉGEI ÉS KORLÁTAI - KÖVETKEZTETÉSEK A tagállami jogok harmonizációja és versenye Diszkrimináció és restrikció Az uniós jog alkalmazhatóságának tesztje és a tagállami kimentési okok Az adóelkerülés és adókikerülés elleni harc, mint kimentési ok Adókikerülés, adóelkerülés, és agresszív adótervezés 168
7 A joggal való visszaélés kapcsán előforduló legjellemzőbb magatartásformák Az adókijátszás elleni harc határai a Bíróság értelmezésében A tagállami jog és a nemzetközi egyezmények főbb összefüggései A tagállamok szabadon köthetnek egyezményeket Az adóztatási joghatóság megosztása A kettős adóztatás elkerülésére alkalmazandó módszer szabadon megválasztható (tőkeexport és a tőkeimport semlegessége közötti választás) A diszkrimináció igazolhatósága a kettős adóztatási egyezményekben A legnagyobb kedvezmény elve a kettős adóztatási egyezményekben A tagállamok és harmadik országok közötti viszony A közvetlen adók európai rendszerének jellemzői 183 MELLÉKLETEK 185 FŐBB RÖVIDÍTÉSEK JEGYZÉKE 185 A BÍRÓSÁGI ESETJOG A TÁRGYALT TÉMÁK SZERINTI CSOPORTOSÍTÁSBAN 187 BIBLIOGRÁFIA 193
8 1. BEVEZETÉS Az Európai Unió hivatott megteremteni egy vámhatárok nélküli gazdaságot: az áruk, a tőke, a szolgáltatások és a polgárok szabad áramlását. Ugyanezek a gondolatok jellemezték az ókori Római Birodalmat, ahol is a római polgár Rómából bármikor áttelepülhetett engedély nélkül Hispániába vagy Galliába. A Birodalom nemcsak az akkori világ központjává vált minden út Rómába vezet, hanem némi túlzással az európai jogforrás tekintetében minden út kezdete volt. Másfélezer évvel a Római Birodalom bukása után a történelmi gyökerek ugyan egybekötik az itt élő népeket, de a helyzet alapvetően megváltozott: kialakultak a szuverén nemzetállamok. és jogrendszerek, melyekkel az európai gazdálkodó személyeknek folyamatosan meg kell küzdeniük. Ez hatványozottan érvényesül az adójog területén: az európai vállalkozásoknak 27 különböző adórendszerrel, annak 27 féle adminisztrációs gyakorlatával kell együtt élnie, mely jelentős korlátot jelent különösen a határon átnyúló ügyletek esetén (figyelemmel a transzferár szabályokra is). Ennek következtében az európai vállalkozások komoly hátrányban vannak az Egyesült Államok és Japán vállalkozásaival szemben (amelyek területileg nagy egységes piacon, egységes valutával és legalább állami szinten egységes adórendszerben végzik tevékenységüket). A közvetlen adók kiemelt hatással vannak a beruházási döntésekre, a vállalatalapításra és a foglalkoztatásra. Összességében elmondható, hogy annak ellenére, hogy az EUMSZ az alapszabadságok keretében biztosítja az áruk, a szolgáltatások, a tőke, és a munkaerő tagállamok közti szabad áramlását, a munkaerő költsége és a beruházások megtérülésének tagállamonkénti különbözősége és minden többlet adóterhelés akadályozzák a munkaerő és a tőke szabad áramlását, és ebből kifolyólag gátolják a termelési faktorok optimális elosztását. 1 A többes jogrendszer nemcsak adminisztratív nehézséget jelent, hanem többször tényleges gazdasági hátrányt is eredményezhet. Amint azt az értekezésemben bemutatom, egy-egy tagország hátrányosabban kezeli adójogilag a külföldieket, mint a belföldi illetőségűeket. 1 Prof Dr. B.J.M. Terra, Prof. P.J. Wattel: European Tax Law, Kluwer Law International, Deventer, 2008 (a továbbiakban: European Tax Law) 1
9 Ezek szélsőséges esetben akár kettős adóztatáshoz is vezetnek, amikor ugyanazt a jövedelmet kétszer kell egy személynek leadózni. Nem igényel bonyolult közgazdasági fejtegetést, hogy ezek a vállalkozások vagy piacok nem tudnak sikeressé válni a világgazdaságban. A tagországok adóalkotási vágyainak és szuverenitásának a költségvetési korlátokon túlmenően az adóverseny szab határokat. Az Európai Unióban végbemenő közvetlen adók harmonizációjának hiánya, és az olyan külső adottságok, mint a globalizáció és a nemzeti határok eltűnése, bizonyítottan a tagállamok közti adóverseny erősödését eredményezik. Az adóverseny abban nyilvánul meg, hogy az egyik tagállam kedvezőbb adózási környezetet igyekszik teremteni a tagállamokkal szemben, annak érdekében, hogy egy adott vállalkozás, befektető vagy magánszemély a tagállam adófizetőjévé váljon és így a tagállam minél jelentősebb adóbázisra tegyen szert. 2 Az Európai Unió természetesen létrejöttétől kezdve arra törekedett, hogy tagállamaitól megkövetelt egységes közösségi integrációs politikák mellett a közvetlen adózás területén is harmonizált rendszert hozzanak létre. A tagállamok azonban ellenálltak, mivel az adójog az utolsó gazdaságpolitikai eszközök egyike, melyet megtartottak, és amellyel a nemzeti kormányok a saját tagállamuk versenyképességének javítása érdekében egyénileg befolyásolni tudnak. Sőt, a nemes gazdasági célokon túlmenően az adózás eszköztára az, mellyel a politikusok a választók vagyonát és így közvetetten szavazatát befolyásolni tudják. Az Európai Uniónak az a törekvése, hogy a határon átnyúló tevékenységek előtti technikai, fizikai, adminisztratív és kulturális korlátokat alapvetően megszüntessék, és a nemzetállamok egyre inkább közeledjenek a gazdasági lehetőségek, infrastrukturális adottságok, képzett munkaerő stb. tekintetében. Ugyanakkor jelenleg még nem mondható ideálisnak a harmonizáltság foka ezeken a területen sem. A gazdaságilag mobil vállalkozásokat, különösen a mobil tőkeberuházásokat egyre könnyebb olyan állam területén létrehozni, amely alacsonyabb adót veti ki. Az adóverseny nem ütközik uniós szabályokba, ha az alacsony adóterhelés az adórendszer általános felépítéséből következik (a lehető legjobb infrastruktúra és a lehető legjobban képzett munkaerő adó-hatékonyan szerezhető meg). Az adóversenynek ez a formája költségvetési megtakarításra ösztönöz, és alapvetően mindenkinek hasznos. 2 Galántainé Máté Zsuzsanna: Adóverseny az Európai Unióban, Hitelintézeti szemle, évfolyam 5-6. szám 46. o. (a továbbiakban: Adóverseny az Európai Unióban) 2
10 Ugyanakkor az adóverseny az általánostól eltérő speciális kedvezmények formájában is megnyilvánulhat, amely egyik tagállamnak ugyan kedvező, azonban a másiknak nem, és az egész Európai Uniót tekintve összességében költségvetési bevétel kieséshez vezet. 3 Más kérdés, hogy ennek nyomán a többletjövedelem a költségvetés helyett a hatékonyabb felhasználást biztosító vállalati szférához kerül. A káros és nem káros adóverseny között a határ azonban nagyon keskeny. Fentiek következménye, hogy az adózás azon belül is leginkább a közvetlen adózás területét nem nevezhettük harmonizáltnak egészen a legutóbbi évekig, hiszen csupán (egyes speciális szabályozási területek vonatkozásában megalkotott) irányelvek szintjén, illetve az uniós versenypolitikában rendeletekkel volt összehangolt az uniós tagországok társasági adórendszere, míg a személyi jövedelemadóban még irányelvi szinten sem léteztek közös szabályok, leszámítva egy adatszolgáltatási rendszert. Amint az az értekezésből nyilvánvalóvá válik, az Európai Unió közvetlen társasági adószabályozása a több évtizedes munka ellenére még mindig nagyrészt szabályozatlan. Az Európai Unió egységesítési és harmonizálási törekvései ellenére a tagállamok ragaszkodnak a társasági és személyi jövedelemadó területén a szuverenitáshoz. Értekezésem célja, hogy meghatározza a közvetlen adók minimumrendszerét, azon szabályokat, melyeket az uniós tagállami jogalkotóknak be kell tartani adószabályaik megalkotásakor. Az Európai Unióban az irányelvek szűk hatálya mellett a bírósági döntések igazi motorjai a koordinációnak, ezért az értekezés fő célja ezen ítélkezés illetőleg az abból kikristályosodó elvek bemutatása. Arra keresem a választ, hogy amennyiben a pozitív harmonizáció által szabályozott szűk területek átültetésre kerülnek egy nemzet jogrendszerébe, akkor az Európai Unió Bíróságának az elmúlt 27 évben az adott témakörben mintegy 200 ügye nyomán kialakult joggyakorlat támaszt-e további követelményeket a tagállami adórendszerrel szemben. Be kívánom mutatni, hogy melyik az a mozgástér, milyen lehetőségei és korlátai vannak a tagállami jogalkotásnak. Az európai adójog vizsgálatának tudománya módszertani szempontból három időalakra terjed ki: a múltra, a jelenre és a jövőre. A múlttal az adójog története, a jelennel az adójog dogmatikája, a jövővel az adójog politikája foglalkozik. Valójában ezek az időalakok 3 European Tax Law, 159. o. 3
11 egymásba belefolynak. Az adójog és az adójog tudomány múltja sem nélkülözi a dogmatikai elemzést, s ugyanígy a jelen dogmatikája sem nélkülözheti a múlt ismeretét. Az időalakoknak megfelelően értekezésemben külön fejezetekben taglalom a szabályozás történetét, a jelen szabályrendszerét és az Európai Bizottságnak a jövőre vonatkozó elképzeléseit. Az értekezés első részében az európai uniós jog történetét ismertetem, melynek alakjai kevés sikerélménnyel büszkélkedhetnek. A múltat vizsgálva számtalan bizottsági jelentés készült. Ezek közös jellemzője, hogy a problémákat ugyan jól elemezték, de a javaslataikból nagyon kevés került megvalósításra, ezért ezekkel is rövid terjedelemben foglalkozom. A második részben az uniós adójog szabályozásának rendszerét kívánom taglalni. Itt bemutatom az uniós jog rendszerének alapelveit, illetőleg azok érvényesülését az adójogban. Kiemelést érdemel a kettős adóztatás elkerüléséről szóló egyezmények viszonya az uniós joghoz, különös tekintettel az irányelvekre és az alapszabadságokra, illetőleg a tagállami adójog és az uniós illetőleg a nemzetközi jog viszonyának elemzése. Ismertetem a tárgyban született pozitív harmonizáció eszközeit, mely jellemzően a tárgyhoz kapcsolódó irányelvek bemutatása. Az elszámolóárakkal kapcsolatos szabályozásnak külön fejezetet szentelek, mivel a nemzetközi vállalkozások részére ez az egyik legmeghatározóbb probléma. Az értekezés terjedelemben legnagyobb része az Európai Bíróság adózási tárgyú ítéleteinek az elemzése. Figyelemmel arra, hogy a tagállamok szuverenitásuk védelmében alig éltek a pozitív harmonizáció lehetőségével, szerepüket az Európai Bíróság vette át. Jogot alkotni ugyan nem tudott, de megkísérelte belső adójogszabályokat az uniós joggal összhangra kényszeríteni. Az esetjogot egyrészt az alapvető szabadságjogok szerinti csoportosításban, majd a magánszemélyeket és a társaságokat külön bontva, azok egyes tipikus tevékenységét vizsgálva elemzem. Az Európai Bíróság szövetségesre talált az Európai Bizottságban, amely arra törekszik, hogy az egyes tagállamok jogrendszerének vizsgálatakor kikristályosodott alapelvek az Unió egészében érvényesüljenek. Ezen adópolitikai célkitűzéseket ismertetem a dolgozat tizedik fejezetében. 4
12 A múlt történetének, a jelen bírósági esetjogának és a jövő adópolitikai elképzeléseinek áttekintése után összegzem azon alapvető feltételeket és elveket, melyeket minden tagállamnak be kell tartania adójogának alakításakor. 5
13 2. AZ EURÓPAI JOG TÖRTÉNELMI ÉS KULTURÁLIS ALAPJAI A MÚLTBAN ÉS A JELENBEN Valamely nemzet jogi kultúráját meghatározza általános kultúrája, történelmi tradíciói, az a politikai rendszer, melynek uralma alatt él illetve élt, a külállamok iránti nyitottsága. A jogi kultúra keretében kerülnek megalkotásra a törvénykönyvek; ezek visszahatnak a jogtudományi gondolkodásra, a rendszeralkotásra, a módszertanra és a fogalomképzésre. 4 Korszakunk a XXI. század korai évei épp annyira tekinthető történelmi fontosságúnak, mint az 50-es, 60-as évek nyugat-európai fejlődési hulláma. Egy kialakuló politikai és társadalmi rendnek vagyunk a szemtanúi, amelynek játékszabályait most alkotják, illetve finomítják, és amely egyben determinálja jövőnket. A második világháborút követő európai jogi gondolkodás fokozatosan nyitott az alapvető jogok meghatározása, alkalmazási körének kidolgozása irányába és fogadta be a precedensek által formálódó kvázi bíró alkotta jogot. Persze nem egyirányú folyamatokról van szó, hiszen akár az Emberi Jogok Európai Bírósága, akár a luxembourgi székhelyű Európai Bíróság 5 joggyakorlatát tekintjük, egyértelmű a megállapítás, hogy a pozitív írott jog bírói jogalkalmazáson keresztüli értelmezése, továbbgondolása visszahat a jogpolitikára, ezáltal kikényszerítve az alapot jelentő írott jog további fejlődését. Értekezésem az Európai Unió jogának történelmi és kulturális alapját, előzményeit, a tágabb értelemben vett jelen kategóriájában tárgyalja. Tágabb értelemben, mert kitekint a közelmúltra is, és figyelembe veszi az egészen közeli holnapot, választ keresve arra, hogy nemzeti jogunk és azon belül az adójog milyen folyamatok és hatások előtt áll. Nyilvánvalóan az uniós jogot nem lehet tisztán a jelenben felfogni, mert nem a van, hanem a lett kategóriájában helyezkedik el, figyelemmel arra is, hogy a jelen csak a múlt és a jövő intervallumában értelmezhető el. 4 Békés Imre: A jogállami büntetőjog bűncselekménytani alakjai, in.: Nyugat-európai hatások a magyar jogrendszer fejlődésében, ELTE ÁJK, Budapest, 1994., 9. o december 1. napjától a hivatalos megnevezése: Európai Unió Bírósága, lásd bővebben EUSZ 19. cikk, és az Európai Bíróság 104/09. számú sajtóközleményét (2009. november 30.) 6
14 Az első kérdés, tehát, hogy hogyan alakult ki az Európai Unió joga, mint a jelenben létező valóság. Ez a valóság csak az európai jogrendszerek létezése alapján tudott létrejönni. Ez visszavezet az európai jogrendszerekre, mint előzményekre való kitekintésre. A jelenség, amit így nevezünk: európai jogrendszer nem önfényű, mert fényét idegen fények visszatükrözéséből nyeri. Ez a fény pedig maga az európai történelem. Nem kívánok történészként fellépni, és egy szoros értelemben vett históriai vagy oknyomozó történelmi bevezetést készíteni. Úgyszintén nem tekintem magamat jogtörténésznek sem, aki a messzi múltból kutatja ki és vezeti le a működő jogot. Mindazonáltal napjainkban elvesz az elméleti de nem jogpozitivista megalapozása annak, hogy mi is a kulturális és politikai alapja az uniós jognak. 6 Amikor azt a kifejezést használjuk, hogy Európa, tulajdonképpen nem csak földrajzi fogalomra gondolunk. A történelem számos eseménye, amelyet sokan az egész földgolyóra kiterjesztettek, valójában csak európai jelenség. Így például az a kategorizálás, hogy a történelemben az ókor, a középkor, az újkor és a legújabb kor a fejlődés egymás utáni lépcsői, csak Európára érvényes. Ám az is igaz, hogy Európa mint nem földrajzi fogalom történelmileg magában foglalta az észak-amerikai kontinenst is. Az USA és Kanada területe eredetileg spanyol, angol, francia és holland terület volt: számos város elnevezése ma is tükrözi a spanyol vagy éppen a francia múltat, nem szólva az uralkodó angol nyelvről. A lakosság is Európából származott: az őshazából spanyolok, angolok, franciák, hollandok, írek, skótok érkeztek. Csak az Európán kívülről érkezett befogadottak és felszabadított rabszolgák tömegei, illetőleg az anyaországoktól elszakadás politikai igénye szakította el Amerikát Európától. Európa tehát nem tisztán földrajzi fogalom. Születése arra a területre esik, amelyen az ókori Római Birodalom jött létre. Az egyre terjeszkedő birodalom becsült lakossága (az egymást követő időszakokat összeadva) meghaladta a 400 milliót, a benne élő emberöltők száma a 40- et. Ebben a kohóban született meg a római jog, mint az európai jogi kultúra máig fénylő és valóságot is hordozó alapja. Az intézmények máig ható létezésén túl a nemzetközi gyakorlatban is érvényesülő jogi fogalmak szinte kivétel nélkül latin eredetűek. 6 Az integráció politikai történetéhez lásd: J. Nagy László: Az Európai integráció politikai története, Maxim Könyvkiadó, Szeged,
15 A Római Birodalom fénykorában felölelte a Földközi-tenger teljes partvidékét a mai Portugáliától, Spanyolországtól, Dél-Franciaországtól, Itáliától, a Balkán-félszigettől haladva a Földközi tenger keleti medencéjét, továbbá a teljes Észak-Afrikai partvidéket. A Római Birodalomból azonban a mai Európa területének csak egy része maradt meg, mert a teljes keleti medence és Észak-Afrika elszakadt. Az európai jogi kultúra a birodalomnak csak egy szűk terültére korlátozódik. Az elszakadás lényeges állomása a Balkán-félsziget és Anatólia kiválása volt már a középkorban, amikor is az 1054-es egyházszakadás következtében Bizánc és lassan a bizánci jog elvált a nyugat-európai kultúrától. Bizánc és a keleti egyház nem egyszerűen hitbéli különbséget jelent a nyugati kereszténységhez képest, hanem jelentette az eltérő írásmódot, és azt az eltérő társadalmi szerveződést, amelynek következtében az ortodox egyház népei kimaradtak az európai fejlődés alapvető állomásaiból. Így a humanizmus, a reneszánsz, a reformáció, a felvilágosodás kora, a francia forradalom és a polgárság győzelmének korszaka a nyugati értelemben vett Európa kizárólagossága maradt. Az európaiság a felvilágosodás világképére nyúlik vissza, az ész hatalmának korában felfedezett és elfogadott értékek hordozója. Ugyanez igaz az építészeti és művészeti stílusokra is: a gótika, a barokk, a rokokó, az empire vagy éppen a szecesszió stílusa Európa sajátja maradt. A zeneművészet, a festészet és a szobrászat alkotásai is messze elhagyták Bizáncnak a román kori építészetben megrekedt ikonjait. Európa eszerint nem egyszerűen földrajzi, hanem kulturális térség is. Ez a kultúra vette át, illetve fejlesztette ki a római jogot, az ókori építészetet. Az európai kultúra számára ez a római jogi múlt teremtette meg (legalábbis a római polgárok tekintetében) a szabadságot, a tulajdont, a tulajdonnal való szabad rendelkezést, a mások iránti tapintatot, mások jogainak elismerését és a jogbiztonságot. Jelentette a partikuláris széttagoltság helyett az Európára szétterjedő egységes európai jogot. Az ókori római jog Justinianustól eredő kodifikálása, majd felfedezése a középkorban eredményezte ennek a jognak az európai jogi kultúrában való újbóli kifejlődését. Ennek az európai jognak az alapjai: a római jog, a katolikus egyház tanai által kifejlesztett kánonjog, továbbá a bolognai egyetem mintájára létrehozott (középkori egyetemek). A XIII. századtól uralkodói divattá vált az egyetemalapítás, és széles körben elterjedt a diákok vándorlása Európában, aki magukkal vitték ugyanannak az univerzális európai jognak a tanait. Eszerint a római jog első tündöklését követően a középkorban részben a római jog, részben az általa igényelt latin 8
16 nyelv közvetítésével létrejött másodszor is az univerzális európai jog. Ez a jog a reneszánsz és a reformáció létrejöttével nem vesztette el univerzális hatását. Az európai kultúra fölényét mutatta minden más kultúrával szemben, hogy az európaiak voltak csak képesek a földrajzi felfedezésekre, új kontinensek meghódítására, gyarmatbirodalmak létrehozására. Az univerzális európai jog a nemzetállamok megszületésével töredezett szét. Először Anglia szakadt el: ez még a reformáció korszakában történt. A nagy nemzetállamok gondolata azonban a harmincéves háborút követően fejlődött ki. A nemzetállamok önálló kodifikációs törekvései valamivel később érvényesültek: ennek következtében szétszakadt az addig egységes európai jog. Az ideál a jog nemzeti kódexekbe foglalása lett: nemzeti törvénykönyveket, polgári törvénykönyveket, adószabályokat és egymástól elkülönülő közhatalmi bíróságokat hoztak létre. Megjelent a jogbiztonság és a jogállamiság gondolata, és szertefoszlott az addig egységes európai jog képe. Az európai jogi együttműködés területén az első lényeges lépést az november 4-i Római Egyezmény jelentette az Emberi Jogok és Alapvető Szabadságok Védelméről. Az Egyezmény részesei csak az Európa Tanács tagállamai lehettek, következésképpen ez az intézmény európai intézmény lett. Elsőként a világtörténelemben az Emberi jogok és alapvető szabadságok védelméről szóló egyezmény (EJEE) teremtette meg azt a lehetőséget, hogy az Emberi Jogok Európai Bizottsága, illetve az Emberi Jogok Európai Bíróság előtti eljárásra tett állami alávetési nyilatkozat alapján magánszemélyek, magánszemélyek csoportjai, illetve nem kormányzati szervek panaszt emeljenek valamely állam, azaz Magas Szerződő Fél ellen, arra hivatkozással, hogy az megsértette a katalógusszerűen felsorolt emberi jogok valamelyikét a sérelmére, mint victim sérelmére. Ezzel megkezdődött Európában a nemzetközi bíráskodásnak egy olyan formája, amelyet Európán kívül sehol a világon nem ismernek. Lehetősége van Dávidnak, hogy harcra keljen Góliát ellen és őt legyőzze. Mindazonáltal az Európai Unió joga nem az EJEE folyományaként jött létre. Első állomásaként a második világháborút követően a háborúban súlyosan érintett és egymással 9
17 ellenségként harcoló államok közeledését indította meg, a Schumann-doktrína. 7 A kezdetet a Szén- és Acélközösség (ESZAK) április 18-i létrehozása jelentette. Az ezt követő évek és Paul-Henri Spaak által vezetett Bizottság munkájának eredménye, hogy március 25. napján Rómában az ESZAK hat alapító állama aláírta az Európai Gazdasági Közösséget (EGK) 8, továbbá az Európai Atomenergia Közösséget (Euratom) létrehozó szerződéseket. A Közösségek tagjai elsősorban a vámhatárok liberalizálásával és eltörlésével alakították ki a közös piacot. A siker következtében később Nagy-Britannia, Dánia, és Írország csatlakozott a Közösséghez. A kilenc tag végül Portugália, Spanyolország és Görögország csatlakozással vált teljessé. Így jött létre a tizenkettek Európája. Ezt követte Ausztria, Svédország és Finnország társulása. Az utolsó előtti lépcsőben 10 állam, köztük Magyarország, csatlakozása folytán az Unió 25 tagú lett. Ez idáig az utolsó lépcsőfokot Románia és Bulgária csatlakozása jelentette, de Horvátország csatlakozása már küszöbön áll. Az ESZAK, EGK és Euratom szerződéseket 1967-ben az Egyesülési Szerződés összevonta, így a párhuzamos igazgatási rendszerek elkerülésével, brüsszeli székhellyel létrejött az Európai Közösségek Bizottsága és ez Európai Közösségek Tanácsa februárjában a Tizenkettek aláírják az Egységes Európai Okmányt, amely megteremtette az egységes belső piac kialakítását. A tagállamok februári csúcstalálkozójuk alkalmával Maastrichtban aláírták az Európai Unióról szóló Szerződést (EUSZ). Ezáltal a tagállamok létrehoztak egy hárompilléres szerkezetet, amelynek első pillére magába foglalja az Európai Gazdasági Közösséget amely elnevezésében innentől már csak Európai Közösségek (EK), továbbá a másik két közösséget; míg a másik két pillér a kormányközi alapokon nyugvó külés biztonságpolitikát, valamint a bel- és igazságügyi együttműködés rendelkezéseit tartalmazta. Ezen időponttól beszélhetünk uniós jogról, amely azonban nem szinonimája a közösségi jognak, lévén utóbbi csak az első pilléres joganyagot jelenti. Míg az uniós jog tehát 7 Jeney Petra, Kende Tamás, Lövenberg Viktória: Európai Közösségi Jog, Novissima Könyvkiadó, Budapest, 2005., 5. o. 8 Hatok Európája: a Benelux államok, a Német Szövetségi Köztársaság, Franciaország és Olaszország 10
18 a valamennyi pillérre kiterjedő joganyagra utal, a közösségi jog kizárólag az első pilléres joganyagra vonatkozik 9. Értekezésemben igyekszem hangsúlyt fektetni arra, hogy a közösségi és uniós jogra való hivatkozás megkülönböztetett legyen, amennyiben az az adott témánál releváns. Mindazonáltal mivel értékezésem mégis az adójog világába tartozik, e diszciplínához szeretnék hű maradni és figyelmem fókuszát erre irányítom. A nemzetközi közjog fogalmi tisztaságát a közösségi és uniós jog közötti különbségtételt az európai adójog vizsgálata során nem tudom visszaadni, illetve más jogágak tudósainak munkáját nem bitorolva, nem is vállalhatom fel. A közösségi jog kifejezést elsősorban akkor fogom használni, ha az Európai Bíróság hivatkozott ítéleteiben alkalmazott szóhasználat ez megköveteli. Ugyanakkor, a fent részletezett indokokra tekintettel, értékezésemben általánosan az uniós jog megnevezést fogom alkalmazni, amely így egységesen utal az Európai Közösségek és az Európai Unió jogára. Ez utóbbi fogalomhasználati megfontolásomat erősítette az a tény is, hogy december 1. napján hatályba lépett a Lisszaboni Szerződés 10, amely megszünteti a hárompilléres szerkezetet, továbbá 1. cikkének harmadik bekezdésében deklarálja, hogy az Európai Unió az Európai Közösség helyébe lép és annak jogutódja. 11 Ezzel a közösségi jog és az uniós jog közötti különbségtétel a jövőre nézve elveszti korábbi jelentőségét. 9 Ahol a Közösség vagy közösségi jog kifejezéseket alkalmazom, ott értelemszerűen az Európai Unióra és annak jogrendszerére hivatkozom, élve a Lisszaboni Szerződést megelőzően alkalmazott szóhasználattal. 10 A Lisszaboni Szerződés az EKSZ-t Az Európai Unió Működéséről szóló Szerződésre (EUMSZ) nevezte át, és az Európai Közösség elnevezést egységesen Európai Unióra változtatta. Egyben jelentősen módosította az Európai Unió létrehozásáról szóló Szerződést is. 11 Az Unió e szerződésen és az Európai Unió működéséről szóló szerződésen alapul. E két szerződés azonos jogi kötőerővel bír. Az Unió az Európai Közösség helyébe lép és annak jogutódja. 11
19 3. AZ EURÓPAI ADÓJOG FOGALMA Európai adó, mint önálló kategória nem létezik. Az Unió jelenlegi, adóból származó bevételeit a tagállamok helyi adórendszerei által beszedett forgalmi adó bizonyos százaléka (felső határát a GNP-hez kötik), valamint a vámbevételek és a mezőgazdasági kivetések képezik. Ezek az Unió részére átadott adóbevételek nem tekinthetők európai adónak, figyelemmel arra, hogy nem egy közösségi jogszabály által előírt európai adóhivatal által beszedett adóról van szó, hanem az adott tagállamok nemzeti jogszabályai által előírt, a tagállamok adóhatóságai által kezelt adók egy részét kapja meg az Unió. Az átadott rész arányaiban elhanyagolható mértékű a tagállamok által saját részre beszedett adókhoz képest. Az európai adójognak nincsen mindenki által elfogadott, egyértelmű definíciója, hanem a tudomány művelői próbálják meghatározni a fogalmat. Elképzeléseik egy széles skálán helyezkednek el, amelynek egyik végpontján találhatóak azok a nézetek, amelyek szerint ilyen dogmatikai fogalom nincs, illetve a másik végpontján azok, amelyek szerint egy létező és folyamatosan formálódó jogterületnek számít. Erdős Éva az európai adójog fogalmának elemzésekor tanulmányában 12 a nemzetközi joggal von párhuzamot. A nemzetközi adójogban sem létezik nemzetközi adó, mert nincs egy nemzetközi, valamennyi államra kiterjedő szervezet, amely ezt folyamatosan megállapítja, kiveti, beszedi, majd újra elosztja. Ahogy a nemzetközi adójogban is fenntartják az egyes államok maguknak az adóztatás jogát, úgy az uniós tagállamok is hasonlóan cselekednek, amikor ugyanilyen módon fenntartják szuverén jogukat az adóztatásra. Az európai adójog része a nemzetközi jognak és így hasonló elvek mentén építkezik a tagállamok 27 fős közösségében és hasonló konfliktusokat kell közöttük feloldania. A tagállamok belső adójoga nagyban eltérő vonásokat mutat, melynek eredményeként az adódiszkrimináció, az adóelkerülés vagy a kettős adóztatás konfliktusa állhat elő, amely az Európai Unió határain túl a nemzetközi adójogban is érzékelhetővé válik. Ahogyan a nemzetközi jogban alapelvek megalkotásával próbálják a jogalkotók ezeket a konfliktusokat 12 Bővebben lásd: Erdős Éva: Az adójogi harmonizáció folyamata és eszközei az Európai Unióban In: Ünnepi Tanulmányok Prof. Dr. Kalas Tibor egyetemi tanár oktatói munkásságának tiszteletére Z-Press Kiadó, Miskolc o. 12
20 megoldani, úgy hasonló adóztatási elvek és módszerek az európai adójogban is megjelennek, tipikusan ilyen az egyenlő elbánás elve, a diszkrimináció tilalma, és a káros adóverseny tilalma. Az európai unió adójoga ezen gondolatmenet alapján a tagállamok adórendszerén belül alkalmazott adójogszabályok közelítéseként fogalmazható meg. Az európai adójog az adóharmonizáció eredménye és célja a nemzetközi kapcsolatokból eredő konfliktusok feloldása az Unión belüli egységes belső piac kialakítása és fenntartása érdekében. 13 Az adók harmonizációja, különösen a közvetlen adók koordinációja politikailag rendkívül érzékeny terület. 14 A nemzeti szuverenitásnak ugyanis az adószuverenitás alapvető része. 15 A nemzeti törvényhozások alapvető joga az adók meghatározása, ami az egyik legfontosabb eszköz a nemzetgazdaság irányításában. Ezzel lehet bizonyos tevékenységeket támogatni, másokat háttérbe szorítani, illetőleg a keletkezett adóbevételeket ismét elosztani. Minél előrehaladottabb a harmonizáció, illetőleg a koordináció, annál nagyobb mértékben kell a nemzeti törvényhozónak az adózás kialakítására vonatkozó szabadságát feladni. Az Európai Unió adóharmonizációs folyamatát azonban alapvetően meghatározza, hogy nem jött létre a négy alapszabadság adójogi konzekvenciáinak minden adófajtára történő meghatározása. 16 A közvetett adók területén a nemzeti törvényhozók szabadsága nagymértékben korlátozott, ezért a tagországok erőteljesen védik a még megőrzött szuverenitásukat a közvetlen adók területén. Egyes tagállamok például Írország vagy az Egyesült Királyság szisztematikusan ellenzik az Unió jogalkotási törekvéseit a közvetlen adók területén és így jelentősen késleltetik, illetőleg meggátolják a jogalkotást. A tagállami szuverenitás fenntartását nagymértékben segíti, ugyanakkor az adójog harmonizációját nagymértékben hátráltatja, hogy 13 Lásd erről bővebben: Dr. Erdős Éva: Nemzetközi, illetve európai adójogi konfliktusok és kezelésének módjai: Publicationes Universitatis Miskolcinensis, Sectio Juridica et Politica Tomus XXV/1. Miskolc University Press, o. 14 A témáról lásd még: Dr. Erdős Éva: Új tendenciák az egyenes adók harmonizációjában; Miskolci Jogtudományi Műhely 3., Magyarország az Európai Uniós csatlakozás küszöbén (a május 28-i tudományos ülés anyaga), szerk.: Róth Erika, Bíbor Kiadó, Miskolc, o. 15 Részletesen lásd: Mocsáry Péter: A közösségi adóharmonizáció és a tagállami adószuverenitás korlátozása, Pénzügyi Szemle, évfolyam 12. szám o.; továbbá: Tárnoki Péter: Az adójog átvilágításának lezárása- folytatódó adójog-harmonizáció, Európai Jog, 1. évfolyam 3. szám o. 16 Szilovics Csaba: Csalás és jogkövetés az adójogban, PTE, Pécs, 2003., 33. o. 13
KÖZVETLEN ADÓZÁS AZ EURÓPAI UNIÓBAN. Lehetőségek és korlátok a tagállami jogalkotásban
Apunak és Anyunak dr. Békés Balázs KÖZVETLEN ADÓZÁS AZ EURÓPAI UNIÓBAN Lehetőségek és korlátok a tagállami jogalkotásban DOKTORI ÉRTEKEZÉS Témavezető: Dr. Halustyik Anna, tanszékvezető egyetemi docens
A KÖZVETLEN ADÓZÁS AZ EURÓPAI UNIÓBAN
A KÖZVETLEN ADÓZÁS AZ EURÓPAI UNIÓBAN PHD ÉRTEKEZÉS Készítette: dr. Békés Balázs Témavezető: Dr. Halustyik Anna, tanszékvezető egyetemi docens Pázmány Péter Katolikus Egyetem Jog- és Államtudományi Kar
dr. Békés Balázs A KÖZVETLEN ADÓZÁS AZ EURÓPAI UNIÓBAN Lehetőségek és korlátok a tagállami jogalkotásban doktori értekezés tézisei Témavezető: Dr. Halustyik Anna, tanszékvezető egyetemi docens Pázmány
Erdős Éva A KÁROS ADÓVERSENY KEZELÉSE AZ EURÓPAI ADÓJOGBAN * **
Erdős Éva A KÁROS ADÓVERSENY KEZELÉSE AZ EURÓPAI ADÓJOGBAN * ** I. Nyitó gondolatok A külföldi befektetések kedvezményezése az adójogban jellemzője volt a rendszerváltás, és az azt követő évek magyar adórendszerének.